**DEN NYE PEUGEOT E-3008 LANCERES TIL 329.990 KR.**

**PRESS RELEASE**



**PRESS RELEASE**

**DEN NYE PEUGEOT E-3008 LANCERES TIL 329.990 KR.**

**Den nye E-3008 er mere end klar til at udfylde rollen som arvtager efter Peugeots bestseller i C-SUV-klassen. Den tilbyder elektrisk køreglæde pakket ind i et moderne og tiltrækkende design, mens muligheden for tre forskellige drivlinjer giver en rækkevidde fra 525 til 700 km.**

**E-3008 lanceres i Danmark til juni i to forskellige udstyrsniveauer, Allure og GT, til en attraktiv pris på henholdsvis 329.990 kr. og 359.990 kr.**

”Vi glæder os rigtig meget til at præsentere den nye E-3008 for danskerne”, fortæller Peugeots direktør, Christian Haugaard, og fortsætter: ”Den har alle kvaliteter til at løfte arven fra den populære forgænger: Et indbydende design med det spektakulære nye Panorama i-Cockpit og en rækkevidde, der mere end rigeligt opfylder kundernes daglige kørselsbehov. Og for første gang nogensinde lancerer Peugeot en 8 års serviceaktiveret garanti – det understreger kvaliteten af den nye E-3008.”

**Elektrisk køreglæde**

Den nye E-3008 er baseret på Stellantis´ helt nye STLA Medium platform, og det tager Peugeots elektriske præstationer til et helt nyt niveau. Den vil kunne fås med tre forskellige elektriske drivlinjer:

* Rækkevidde på 525 km, forhjulstræk, 210 hk/157 kW
* Dual Motor med rækkevidde på 525 km, firehjulstræk, 320 hk/240 kW
* Long range med rækkevidde på 700 km, forhjulstræk, 230 hk/170 kW.

Ingeniørerne har haft fokus på optimering og effektivitet. Det er bl.a. opnået ved at udstyre E-3008 med varmepumpe, 3-trins regenerativ bremsning og et aerodynamisk design med en ”flydende” spoiler.

Til AC-opladning fås to typer onboard chargere, der passer til alle behov og opladningsløsninger med en 11 kW trefaset oplader som standard og en 22 kW trefaset oplader som ekstraudstyr. E-3008 kan hurtiglade med en effekt på op til 160 kW, og det giver en opladning fra 20 – 80 % på 30 min. for standardudgaven og mindre end 30 min. for Long-Range-versionen.

**Et tiltrækkende design**

Den nye E-3008 er umiskendeligt en Peugeot med sin genkendelige lyssignatur for og bag. Den skiller sig ud med de unikke fastback SUV-designlinjer, og nøgleordene er elegance, effektivitet og rummelighed.

De velafbalancerede dimensioner (længde: 4,54 m, bredde: 1,89 m, højde: 1,64 m) betyder, at E-3008 fortsat er en af de mest kompakte i C-segmentet blandt de 100 % elektrisk SUV´er, mens den samtidig giver masser af passager- og bagageplads

E-3008 fås i to udstyrsniveauer, Allure og GT\*.

E-3008 Allure til 329.990 kr.

E-3008 Allure-modeller har en enkeltfarvet lakfinish og kunstdellæder/ stofbetræk med prægede motiver. Det vigtigste standardudstyr omfatter, HD-bagkamera, parkeringssensorer bagpå, LED-forlygter og lygter, 19-tommer alufælge, PEUGEOT i-Cockpit® med to 10-tommer digitale paneler, PEUGEOT i-Connect® informationssystem.

E-3008 GT til 359.990 kr.

E-3008 GT kommer i tofarvet maling med sort tag og Alcantara/kunstdellæder indtræk. Vigtigste standardudstyr, ud over Allure-versionen: 20-tommer alufælge, Pixel LED-forlygter, parkeringssensorer foran, motoriseret bagklap, opvarmede forsæder og rat, smartphone-oplader, ambiente belysning, Open & Go nøglefri adgang, PEUGEOT Panoramic i-Cockpit ® med buet 21-tommer skærm, konfigurerbare i-Toggles, PEUGEOT i-Connect® Advanced informationssystem.

Den nye E-3008 fås i seks farver: Obsession blå, Ingaro blå, Okenite hvid, Pearl sort, Artense grå og Titanium grå.

\*De endelige danske specifikationer er endnu ikke fastlagt.